HRVATSKO KNJIŽNIČARSKO DRUŠTVO



CROATIAN LIBRARY ASSOCIATION

**Glavni odbor (2016.- 2018.)**

Hrvatske bratske zajednice 4

10000 Zagreb

**Zapisnik s 5. sjednice Glavnog odbora HKD-a**

Peta sjednica Glavnog odbora HKD-a održana je u četvrtak, 13. srpnja 2017. godine u 11:30 sati u Uredu Hrvatskoga knjižničarskog društva. Sjednici su se odazvali:

|  |
| --- |
| 1. **Dunja Holcer** – predsjednica Hrvatskoga knjižničarskog društva 2. **Romana Horvat** - predsjednica Društva Bilogore, Podravine i Kalničkog prigorja 3. **Mladen Masar** - predsjednik Društva knjižničara Zadar 4. **Natalija Hrž**e**njak** - predsjednica Društva knjižničara Međimurske županije 5. **Karmen Krnčević**  - predsjednica Knjižničarskog društva Šibenik 6. **Blaženka Peradenić-Kotur** - predsjednica Zagrebačkog knjižničarskog društva 7. **Ante Mrgan** – predsjednik Knjižničarskog društva Sisačko-moslavačke županije 8. **Nada Topić** – predsjednica Društva knjižničara u Splitu 9. **Milan Šarić** – predsjednik Knjižničarskog društva Ličko - senjske županije 10. **Marija Čačič** - predsjednica Društva knjižničara Slavonije, Baranje i Srijema 11. **Miroslav Katić** – predsjednik Društva knjižničara Karlovačke županije 12. **Marija Šimunović** – Stručna tajnica HKD-a 13. **Katja Matković-Mikulčić** – predsjednica Etičkog povjerenstva 14. **Davorka Pšenica** – predsjednica Komisije za slobodan pristup informacijama i slobodu izražavanja)   DNEVNI RED:   1. Usvajanje Dnevnog reda 2. Usvajanje zapisnika sa 3. sjednice Glavnog odbora HKD-a 3. Usvajanje Zapisnika sa 4. el. sjednice Glavnog odbora HKD-a 4. Programi HKD-a za prijavu na Poziv za predlaganje programa javnih potreba u kulturi Republike Hrvatske za 2018. godinu 5. Izvještaj članova Povjerenstva za dodjelu priznanja „Knjižnica godine“ 6. Suorganizacija 43. Skupštine Hrvatskoga knjižničarskog društva 7. Razno |

**Ad 1. Usvajanje Dnevnog reda**

Predsjednica Dunja Holcer pročitala je Dnevni red. Članovi Glavnog odbora HKD-a jednoglasno su usvojili Dnevni red.

**Ad. 2. Usvajanje zapisnika sa 3. sjednice Glavnog odbora HKD-a**

Članovi Glavnog odbora HKD-a jednoglasno su usvojili zapisnik sa 3. sjednice Glavnog odbora HKD-a.

**Ad. 3. Usvajanje Zapisnika sa 4. el. sjednice Glavnog odbora HKD-a**

Članovi Glavnog odbora HKD-a jednoglasno su usvojili zapisnik sa 4. sjednice Glavnog odbora HKD-a.

**Ad. 4. Programi HKD-a za prijavu na Poziv za predlaganje programa javnih potreba u kulturi Republike Hrvatske za 2018. godinu**

Dunja Holcer je izvijestila prisutne kako se predloženi programi temelje na ranije tradicionalno prijavljivanim i redovnim programima te redovnim stručnim skupovima.

Natječaj Ministarstva kulture bit će otvoren od 15. srpnja 2017. do 15. rujna 2017. te će se prema uvjetima natječaja prijavljivati i predloženi programi.

Otvorena je rasprava o predloženim programima.

1. Predloženi program *Dan bajke sa školom pričanja bajki Bajka u bajci na dlanu* - naglašeno je da treba bolje obrazložiti program i prepraviti financijsku konstrukciju te je program prihvaćen.

2. Vjesnik bibliotekara Hrvatske (VBH)

Holcer je izvijestila prisutne kako je izašao zadnji broj Vjesnika bibliotekara Hrvatske za 2016. godinu čime je godina zatvorena te kako je prvi broj za 2017. u tisku (1/2 2017.), a plan je da do kraja godine bude objavljeno cijelo godište za tekuću godinu.

Izrađena je aplikacija koja pojednostavljuje proces prijave radova, recenzije, lektoriranja i komunikacije s uredništvom i autorima. Ovim putem se javno pohvaljuje glavna urednica Kornelija Petr-Balog jer je u vrlo kratkom roku napravila značajne pomake za VBH.

Zbog nemogućnosti održavanja kontinuiteta izlaženja 4 broja godišnje, neredovitog izlaženja što za posljedicu ima smanjenje sredstava za VBH od Ministarstva kulture RH i moguću posljedicu izbacivanje iz baza podataka Izvršni odbor zajedno s urednicom VBH predlažu da od 2018. godine VBH izlazi u dva broja, kao polugodišnjak, čime bi se osigurali redovitost i kontinuitet izlaženja te osigurali ostanak u bazama i apliciranje za sufinanciranje od strane Ministarstva znanosti i obrazovanja i Ministarstva kulture. U budućnosti bi trebalo razmišljati o VBH-u kao elektroničkoj publikaciji.

Radovan Vrana izrazio je zabrinutost oko takve odluke zbog potencijalnog kašnjenja ili gubljenja skupštinskog broja VBH. Glavni odbor prihvatio je sugestiju te je jednoglasno donesena odluka da od 2018. VBH izlazi kao polugodišnjak, dok će dosadašnji skupštinski broj izlaziti kao suplement redovnim brojevima VBH.

Članovi Glavnog odbora HKD-a su se složili s ostalim predloženim programima i dali suglasnost za njihovu prijavu na Poziv za predlaganje programa javnih potreba u kulturi Republike Hrvatske za 2018. godinu.

**Ad. 5. Izvještaj članova Povjerenstva za dodjelu priznanja „Knjižnica godine“**

Predsjednica Povjerenstva za dodjelu nagrade „Knjižnica godine“, Romana Horvat, pročitala je izvještaj Povjerenstva o dobitniku ovogodišnje nagrade „Knjižnica godine“ te objasnila proceduru odabira Gradske knjižnice i čitaonice grada Preloga kao pobjednika.

Članovi Glavnog odbora HKD-a jednoglasno su podržali odabir ovogodišnjeg dobitnika.

**Ad. 6. Suorganizacija 43. Skupštine Hrvatskoga knjižničarskog društva**

Holcer je obavijestila prisutne kako se na javni poziv za suorganizacijom 43. skupštine HKD-a, koji je u lipnju objavljen na mrežnim stranicama Društva, do održavanja sjednice nije javilo niti jedno regionalno društvo. Stoga je pozvala prisutne da razmisle o mogućnostima organizacije 43. Skupštine HKD-a u suorganizaciji s regionalnim društvom te da razmisle o mogućnostima i lokacijama, uz naglasak kako je potrebno voditi posebnu brigu o smještajnim kapacitetima, opremi i dvoranama potrebnim za održavanje Skupštine.

**Ad. 7. Razno**

**Ad. 7.1. Sjednica Hrvatskog knjižničnog vijeća**

Članica Hrvatskog knjižničarskog vijeća (HKV), Blaženka Peradenić Kotur izvijestila je o trenutnim aktivnostima HKV-a, posebice o Strategiji hrvatskoga knjižničarstva 2018. – 2022, Akcijskom planu razvoja hrvatskog knjižničarstva 2018.-2022. te o Zakonu o knjižnicama i knjižničnoj djelatnosti.

Pozvala je prisutne da se, u trenutku objavljivanja Javne rasprave o prijedlogu Zakona o knjižničnoj djelatnosti, organiziraju unutar svojih društava, pozovu članove da aktivno sudjeluju u javnoj raspravi vezanoj uz Zakon.

Članovi Glavnog odbora HKD-a su podržali izrečeno te se izjasnili kako će se aktivno uključiti.

**Ad. 7.2. Povjerenstvo za obilježavanje Dana Hrvatskih knjižnica**

Predsjednica Povjerenstva za obilježavanje Dana hrvatskih knjižnica, Marija Šimunović, izvijestila je o planu za obilježavanje Dana hrvatskih knjižnica. U planu je:

● izraditi promotivni film o hrvatskim knjižnicama,

● raspisati natječaj za najbolji promotivni film o knjižnici na Facebook,

● izraditi promotivne materijale za knjižnice,

● putem javnih medija promovirati Dan hrvatskih knjižnica,

● organizirati konferenciju za novinare.

Članovi Glavnog odbora HKD-a su pozdravili aktivnosti planirane za obilježavanje Dana hrvatskih knjižnica.

Sastanak je završio u 13:15

Zapisnik sastavila:

**Marija Šimunović, stručna tajnica HKD-a**